open-index/open-wikipedia-markdown huggingface dataset:
Borisas Jelcinas

**Borisas Nikolajevičius Jelcinas** (; 1931 m. vasario 1 d. Butkoje arba Basmankovske– 2007 m. balandžio 23 d. Maskvoje) – pirmasis Rusijos Federacijos Prezidentas, taip pat pirmasis demokratiškai išrinktas šios šalies vadovas.

## Biografija
Gimė išbuožintų valstiečių šeimoje. Studijavo Puškino Aukštojoje Mokykloje Berežnikuose, Permės srityje ir Uralo Politechnikos Institute (Sverdlovske) statybą.

1961 m. įstojo į Tarybų Sąjungos Komunistų partiją ir pradėjo kopti partinės karjeros laiptais. 1976 m. tapo Sverdlovsko srities vykdomojo komiteto pirmuoju sekretoriumi, kitaip tariant – faktiniu srities vadovu ir ėjo šias pareigas beveik du dešimtmečius.

1978–1989 m. buvo TSRS Aukščiausiosios Tarybos deputatas, keletą metų priklausė Prezidiumui. Nuo 1981 m. iki pasitraukimo iš partijos 1990 m. priklausė Centro Komitetui. 1985 m. Tarybų Sąjungos prezidentu išrinkus Michailą Gorbačiovą, buvo perkeltas į Maskvą ir netrukus išrinktas Centro Komiteto sekretoriumi, kuravusiu statybų klausimus. 1989 m. išrinktas į Liaudies deputatų kongresą ir pateko į Aukščiausiąją Tarybą. Nuo 1990 m. gegužės – Rusijos TFSR Aukščiausios Tarybos pirmininkas, o 1991 m. birželio 12 d. išrinktas nepriklausomos Rusijos TFSR prezidentu, laimėjęs 57 % balsų.

1991 m. gruodį kartu su Ukrainos vadovu Leonidu Kučma ir Baltarusijos parlamento pirmininku Stanislavu Šuškevičiumi nusprendė sukurti Nepriklausomų valstybių sandraugą, į kurią įsiliejo dauguma buvusių sovietinių respublikų.

1993 m. sukėlė konstitucinę krizę, kuomet po ilgų nesutarimų su Rusijos parlamentu (Aukščiausiąja Taryba ir Liaudies deputatų kongresu) dekretu Nr. 1400 šias instancijas paleido. Kadangi konstitucija prezidentui tokios galios nesuteikė, parlamentas B. Jelcinui surengė apkaltą ir jį iš posto pašalino. Politinis susirėmimas peraugo į ginkluotą, kurio metu žuvo 187 žmonės. B. Jelcinas prezidento poste išsilaikė.

B. Jelcino įsaku 1994 m. pabaigoje į Čečėniją buvo įvesta kariuomenė, prasidėjo Pirmasis Čečėnijos karas. 1996 m. perrinktas antrai kadencijai su 53,82% balsų antrame ture.

1999 m. gegužę Rusijos Federacijos Valstybės Dūma inicijavo B. Jelcino nušalinimo iš pareigų procedūrą, Rusijos Federacijos tarybos balsavimui pateikdama penkis kaltinimus:
* TSRS iširimas
* 1993 m. Rusijos konstitucinė krizė
* Čečėnijos karas
* Šalies gynybos susilpninimas
* Rusų tautos genocidas
Nė vienam iš kaltinimų nesurinkus reikiamų 300 balsų, B. Jelcinas prezidento poste išsilaikė.

Atsistatydino iš prezidento posto 1999 m. gruodžio 31 d., paskirdamas laikinai šias pareigas eiti Vladimirą Putiną.

Atsistatydinęs įkūrė savo vardo labdaros fondą, dalyvaudavo įvairiuose renginiuose, tačiau politikoje jo vaidmuo nebebuvo ryškus.

Pirmasis Rusijos prezidentas palaidotas Novodevičės kapinėse.

Apdovanotas keliolika ordinų (tarp jų buvo Vyčio Kryžiaus ordino Didysis kryžius), 3 knygų autorius. Buvo vedęs, su žmona Naina susilaukė dukterų Jelenos ir Tatjanos.

## Bibliografija
* Prezidento maratonas: mintys, prisiminimai, įspūdžiai, 2001 m., Mintis.

## Šaltiniai

## Nuorodos
* russland.ru Apie Jelciną
Mano kova

**Mano kova** () – A. Hitlerio parašyta autobiografinė knyga. Daugelyje šalių platinti šį kūrinį uždrausta dėl knygoje propaguojamo nacizmo.

## Knygos teisinis statusas
Knygą galima legaliai įsigyti ir turėti Anglijoje, Airijoje, JAV, Portugalijoje, Italijoje, Graikijoje ir kai kuriose kitose šalyse. Prancūzijoje galima įsigyti ir turėti tik istorijos studijoms skirtas ir istorijos specialistų komentuotas versijas. Austrijoje knygą draudžiama pardavinėti bei turėti bet kuriuo atveju. Nyderlanduose ir Rusijoje (nuo 2002 m.) ją be išimčių draudžiama išleisti ir pardavinėti, tačiau leidžiama turėti.

Daugelyje šalių, kuriose knygos platinimas ir įsigijimas legalūs, ji yra populiari (bestseleris).

## Nuorodos
* Mano kova (angliškas vertimas)
* Mano kova (angliškas vertimas, .txt formatas)
Vašingtonas (reikšmės)

**Vašingtonas** gali reikšti:

* JAV sostinė – Vašingtonas;
* pirmasis JAV prezidentas – Džordžas Vašingtonas;
* JAV valstija – Vašingtonas (valstija);
* ežeras Vašingtono valstijoje − Vašingtonas (ežeras);
* miestas Anglijoje – Vašingtonas (Anglija);
* Vašingtono apygarda;
* Automobilio pavadinimas Grand Theft Auto žaidimuose.
Audiokasetė

**Audiokasetė** (dažnai naudojamas trumpinimas **MC**) – analoginė laikmena garsiniams įrašams saugoti, sukurta 1963 metais Philips firmoje. Kasetė sudaryta iš dėžutės, ričių, juostos sukimo ir prispaudimo mechanizmo bei magnetinės juostelės, galinčios saugoti du arba keturis (kai kada – dar ir penktą – sinchronizuojantį) įrašo takelius.

Naudojant kasetę monofoniniams įrašams panaudojami du takeliai – vienas „A“ pusėje, kitas „B“. Naudojant stereofoniniams įrašams, naudojami du siauresni takeliai (esantys vietoje vieno monofoninio) „A“ pusėje ir du „B“ pusėje. *Audiokasetėse* dažniausiai naudojama Fe2O3 juosta, rečiau – CrO2, kartais panaudojami ir elektrocheminiu arba vakuuminio garinimo būdu nusodinti metalų kristalai. Buitiniuose magnetofonuose juostos judėjimo greitis būna *4,76 cm/s*, diktofonuose – *2,38 cm/s*, žurnalistiniuose magnetofonuose – *4,76* arba *9,52 cm/s*.

## Istorija
Devintame dešimtmetyje dalis nebrangių namų kompiuterių naudojo audio kasetes kaip pigesnę lanksčių diskelių alternatyvą. Tuo pat metu gaminta geriausios kokybės (Hi-Fi) buitinė technika, naudojant analoginio signalo slėgimo metodus (pvz., Dolby-B ar Dolby-C), leisdavo gauti žymiai geresnę garso kokybę (didesnis dinaminis diapazonas, tiksliau atgaminami priekiniai signalo frontai), nei vėliau pasirodę kompaktiniai diskai, tačiau kasetės turėjo nemažai trūkumų: jose esanti juosta kartais susilamdydavo, daug kartų grojant, įrašas prarasdavo dalį kokybės dėl mechaninio dilimo, išsimagnetinimo ir pan., todėl ilgainiui *audiokasetes* pakeitė patogesnės laikmenos.

Dešimtame XX a. dešimtmetyje kasetes pakeitė kompaktiniai diskai, skaitmeninės kasetės, mikrokasetės, minidiskai ir kitos laikmenos.
Persija

Persija – iki XX a. naudotas Irano valstybės pavadinimas. Jis taip pat gali reikšti:

* Senovinį regioną Irano pietvakariuose – Persija (regionas);
* Senovinę civilizaciją Irane, Afganistane ir Pakistane – Senovės Persija;
* Islamišką civilizaciją Irane – Islamiška Persija.
Kaguaniniai

**Kaguaniniai** (*Cynocephalidae*) būriui.

Artimi vabzdžiaėdžiams, šikšnosparniams ir primityviems primatams. Būdingas bruožas – pora šoninių odos raukšlių. Jos įsitempia ne tik tarp priekinių ir užpakalinių galūnių, bet apima kaklą ir uodegą. Tai prisitaikymas sklandyti. Sklandydamas nušoka iki 60 m.

Minta medžių lapais ir vaisiais. Gyvena medžiuose tropiniuose Pietryčių Azijos miškuose. Gana giminingi žmogui, kaip ir kiti primatai.

Šeimoje 2 rūšys:
* Filipininis kaguanas (*Cynocephalus volans*)
* Malajinis kaguanas (*Cynocephalus variegatus*)

## Šaltiniai
Marijampolės apskritis

**Marijampolės apskritis** – teritorinis vienetas pietvakarių Lietuvoje, Suvalkijos (Sūduvos) etnografiniame regione. Centras – Marijampolė. Apskričiai priklauso 5 savivaldybės – Kalvarijos savivaldybė, Kazlų Rūdos savivaldybė, Marijampolės savivaldybė, Šakių rajono savivaldybė ir Vilkaviškio rajono savivaldybė.

## Geografija

Didžioji dalis yra Vidurio Lietuvos žemumoje, pietvakarinis pakraštys – Sūduvos aukštumoje, šiaurinis – Užnemunės žemumoje. Apskrities rytinėje dalyje tęsiasi Šilavoto ir Veiverių kalvagūbriai. Aukščiausia vieta – Pavištyčio kalnas.

## Istorija

Pirmąkart apskritis sudaryta 1795 m. žlugus Abiejų Tautų Respublikai, kai Užnemunė atiteko Prūsijai. Iš pradžių ji vadinosi Starapolės arba Senapilės apskritimi. XIX a. apskritis pervadinta Marijampolės vardu, ji atiteko nuo Rusijos priklausomai Lenkijai. Lietuvos valdžion regionas atiteko tik I pasaulinio karo metu, subyrėjus Rusijos imperijai ir iš krašto pasitraukus okupacinei Vokietijos kariuomenei. 1941–1944 m. okupavus vokiečiams įėjo į Kauno krašto apygardą. 1950 m. apskritis buvo panaikinta.

Dabartinė Marijampolės apskritis įkurta 1994 m. kaip keletą savivaldybių apimantis administracinis-teritorinis vienetas. 2004 m. patvirtintas Marijampolės apskrities herbas. 2010 m. liepos 1 d. panaikinta apskrities administracija, jos funkcijos perduotos savivaldybėms ir ministerijoms, o pati apskritis liko kaip teritorinis vienetas.

## Miestai

Apskrityje yra 9 miestai, nurodyti pagal dydį eilės tvarka 2025 m.:
# Marijampolė,
# Vilkaviškis,
# Kazlų Rūda,
# Šakiai,
# Kybartai,
# Kalvarija,
# Gelgaudiškis,
# Kudirkos Naumiestis,
# Virbalis.

## Gyventojai

### Tautinė sudėtis

## Tarptautinė partnerystė
*  Burgenlando apskritis, Vokietija
*  Kaliningrado sritis, Rusija
*  Palenkės vaivadija, Lenkija
*  Vidurio Jutlandija, Danija

## Šaltiniai
Sterblinė skruzdėda

**Sterblinė skruzdėda** (*Myrmecobius fasciatus*) – plėšriųjų sterblinių (*Dasyuromorphia*) būrio žinduolis, priskiriamas monotipinei **sterblinių skruzdėdų** (*Myrmecobiidae*) šeimai ir genčiai (*Myrmecobius*).

Rūšis yra žiurkės didumo. Turi 56 dantis. Ilgu liežuviu rankioja termitus ir skruzdėles. Paplitusi vakarinėje Australjoje.
Sterbliniai kurmiai

**Sterbliniai kurmiai**, **sterbliakurmiai** (*Notorycytes*) – sterblinių (*Marsupialia*) žinduolių poklasio monotipinio **sterblinių kurmių** (*Notoryctemorphia*) būrio gentis, vienintelė šeimoje.

Didumu ir išvaizda panašūs į Lietuvoje gyvenantį kurmį. Gyvena po žeme. Minta dirvožemo gyvūnais. Kojos trumpos, priekinės letenos stiprios, su stipriais rausiamaisiais nagais. Nosį saugo raginis skydas. Akys ir išorinės ausys redukuotos. Kailio plaukai trumpi ir minkšti. Paplitę centrinės Australijos smiltingose pusdykumėse.

Gentyje 2 rūšys:
* *[[Notorycytes caurinus]]*
* Sterbliakurmis (*Notorycytes typhlops*)
Vombatiniai

**Vombatiniai** (*Vombatidae*) – sterblinių (*Marsupialia*) žinduolių šeima. Tvirti, vidutinio didumo trumpauodegiai sterbliniai, išore panašūs į nedidelę mešką. Dantys panašūs į graužikų. Gilius urvus rausia trumpomis galūnėmis su stipriais nagais. Labai negreiti. Sterblė atsiveria atgal. Aktyvūs naktį. Minta įvairiais augalais. 

Paplitę pietinėje Australijos dalyje ir Tasmanijoje.

Šeimoje 2 gentys ir 3 rūšys:
* Šiurkščiaplaukiai vombatai (*Vombatus*) 
** Šiurkščiaplaukis vombatas (*Vombatus ursinus*) 
* Švelniaplaukiai vombatai (*Lasiorhinus*) 
** Švelniaplaukis vombatas (*Lasiorhinus latifrons*) 
** Kvinslendinis vombatas (*Lasiorhinus krefftii*) 


Image:Australia-wombat.jpg|Šiurkščiaplaukis vombatas (*Vombatus ursinus*) 
Image:Haarnasenwombat (Lasiorhinus krefftii).jpg|Švelniaplaukis vombatas (*Lasiorhinus latifrons*)
Plėšrieji sterbliniai

**Plėšrieji sterbliniai** (*Dasyuromorphia*) – sterblinių (*Marsupialia*) žinduolių būrys, kuriame trys šeimos:
*Šeima. Sterbliniai vilkai (*Thylacinidae*): sterblinis vilkas 
*Šeima. Plėšrieji sterbliniai (*Dasyuridae*) 
*Šeima. Sterblinės skruzdėdos (*Myrmecobiidae*)

## Paplitimas
Plėšrieji sterbliniai sutinkami Australijoje, Naujojoje Gvinėjoje, Tasmanijoje ir kai kuriose kitose jūros salose.

## Išvaizda
Būrio rūšių patinai ir patelės atrodo vienodai, tik patinai šiek tiek didesni už pateles. Dauguma jų yra labai maži ir sveria ne daugiau kaip 250 g. Mažiausias būryje yra *Planigale ingrami*, kurio ilgis tik 55 mm, svoris 4,2 g. Didžiausias plėšrūnas buvo sterblinis vilkas, kuris išnyko 1936 m. Jo kūno ilgis be uodegos buvo 100-130 cm, uodegos ilgis 50-65 cm, aukštis ties ketera apie 60 cm, svoris 20-30 kg. Iš šiandien gyvenančių rūšių didžiausias Tasmanijos velnias, kurio kūno ilgis 52-80 cm, svoris iki 12 kg.

## Elgsena
Aktyvūs prieblandoje ir naktį. Dauguma rūšių gyvena pavieniui, o tos pačios rūšies atstovai susitinka tik poravimosi metu. Norėdami atvėsti kai karšta, apsilaižo, nes neprakaituoja.

## Mityba
Dauguma plėšriųjų sterblinių – vabzdžiaėdžiai, medžiojantys vabzdžius ir kitus bestuburius. Didesnės rūšys minta ir stuburiniais gyvūnais.

## Šaltiniai
Koala

**Koala** (*Phascolarctos cinereus*) – sterblinių (*Marsupialia*) žinduolis, priklausantis **koalinių** (*Phascolarctidae*) šeimai. Paplitusios Rytų Australijoje.

## Ypatybės

Koalos ūgis siekia 60–85 cm, ji sveria 4–15 kg. Laukinėje gamtoje išgyvena iki 15 metų. Kailis tankus, švelnus, pilkos, pilkai rudos spalvos. Beveik visą gyvenimą gyvūnas praleidžia eukaliptų medžiuose. Prisitaikius tvirtai įsikabinanti į šakas. Dėl energijos stygiaus racione mažai juda. Ji maitinasi naktimis ir suėda beveik 500 g lapų, o likusį laiką snaudžia, saugiai įsispaudusi išsišakojime. Jos miega per parą ne mažiau kaip 20 valandų. Kartais ji nulipa žemyn, kad pereitų į kitą medį arba paėsti dirvožemio, žievės ir žvyro virškinimui palengvinti.

Dauginimosi metu individai baubia vienas kitam, o dominuojantys patinai poruojasi su daugiau patelių negu jaunesni patinai. Nėštumas trunka 35 dienas. Susilaukia vieno, rečiau 2 jauniklių. Atvestas vienas jauniklis įropoja į sterblę, kurioje žindomas 6 mėnesius. Vėliau jis įsikimba į motinos nugarą. Jo pirmasis kietas maistas – motinos išmatos, kurios padeda virškinti maistą ir kuriose yra mikrobų nuo ligų.

## Grėsmės

Dėl kailio paklausos koalos intensyviai medžiotos. XX a. pradžioje jų būta iki kelių milijonų, po intensyvaus medžioklės periodo jų sumažėjo iki kelių šimtų tūkstančių individų. Didelį pavojų joms taip pat kelia gyvenamųjų vietų panaudojimas žemdirbystei, miškų ūkiui arba statyboms. Kartais koalas užpuola šunys, stambūs plėšrieji paukščiai. Daug jų sumažėjo dėl chlamidijų sukeliamos ligos. Užsikrėtusios ja patelės tampa nevaisingomis. Šiomis dienomis ypač daug koalų žūsta iš troškulio, dėl pakitusios eukalipto lapų sudėties, kai lapai nebeturi pakankamai drėgmės, reikalingos koaloms. Krūmynų gaisrai, sausra taip pat prisideda prie populiacijos mažėjimo. Šiems pokyčiams turėjo įtakos klimato kaita.

## Etimologija
Žodis *koalà * paplitęs per Australijos anglų *koala* ir kilęs iš Naujajame Pietų Velse gyvenusių australiečių dharugų kalbos žodžio *koola, kulla, kula, gula*. Kartais nurodoma, kad šis pavadinimas reiškia „be vandens; negerianti vandens“.

## Galerija


File:Phascolarctos cinereus Bonorong.jpg|Koala Tasmanijoje
File:A364, Lone Pine Koala Sanctuary, Queensland, Australia, koala, 2007.png|Suaugusi koala
File:Koala and joey.jpg|Patelė su jaunikliu


## Šaltiniai
Laipiojantieji sterbliniai

**Laipiojantieji sterbliniai**, **medlaipiai sterbliniai** (*Phalangeridae*) – sterblinių (*Marsupialia*) žinduolių šeima. Įvairaus didumo, lėtų judesių nebaikštūs sterbliniai. Priekinės galūnės su aštriais nagais, užpakalinės – stveriamosios, su priešpriešiniu I pirštu. II ir III pirštai suaugę, atrodo kaip vienas su dviem nagais. Apatiniai priekiniai dantys pailgėję. Sterblė gerai išsivysčiusi.

Gyvena medžiuose. Augalėdžiai, labai retai – visaėdžiai. Aktyvūs naktį.

Paplitę Australijoje ir gretimose salose.

## Gentys ir rūšys
* Meškiniai kuskusai (*Ailurops*)
** Meškinis kuskusas (*Ailurops ursinus*)
* Kuskusai (*Phalanger*)
** Kalninis kuskusas (*Phalanger carmelitae*)
** Rytinis paprastasis kuskusas (*Phalanger intercastellanus*)
** Lygutis kuskusas (*Phalanger lullulae*)
** *[[Phalanger matanim]]*
** Pilkasis kuskusas (*Phalanger orientalis*)
** *[[Phalanger ornatus]]*
** *[[Phalanger pelengensis]]*
** Rotšildo kuskusas (*Phalanger rothschildi*)
** *[[Phalanger sericeus]]*
** Švelnusis kuskusas (*Phalanger vestitus*)
* *[[Spilocuscus]]*
** Dėmėtasis kuskusas (*Spilocuscus maculatus*)
** *[[Spilocuscus rufoniger]]*
* Kusai (*Trichosurus*)
** *[[Trichosurus arnhemensis]]*
** Šuninis kusas (*Trichosurus caninus*)
** Kuslapė (*Trichosurus vulpecula*)
* *[[Strigocuscus]]*
** Sulavesinis kuskusas (*Strigocuscus celebensis*)
** Vienspalvis kuskusas (*Strigocuscus gymnotis*)
* Žvynuotauodegiai kuskusai (*Wyulda*)
** Žvynuotauodegis kuskusas (*Wyulda squamicaudata*)
Ilgakulniai

**Ilgakulniai** (*Tarsius*) šeimos gentis.

Nedidelės siauros specializacijos pusbeždžionės. Būdingos didžiulės akys ir išlavėjusi veido mimika. Juda šuoliuodamos, todėl trumpas liemuo baigiasi ilga uodega. Užpakalinės galūnės labai pailgėjusios, čiurna ilga. Pirštų galai platūs, minkšti.

Gyvena medžiuose, aktyvūs naktį, minta daugiausia vabzdžiais. Paplitę tik pietryčių Azijoje. 

Gentyje 7 rūšys:
* Filipininis ilgakulnis (*Tarsius syrichta*) 
* Vakarinis ilgakulnis (*Tarsius bancanus*) 
* *[[Tarsius tarsier]]* 
* *[[Tarsius dentatus]]* 
* *[[Tarsius pelengensis]]* 
* *[[Tarsius sangirensis]]* 
* Nykštukinis ilgakulnis (*Tarsius pumilus*)
Galaginiai

**Galaginiai** (*Galagidae*) – primatų (*Primates*) šeima. Turi dideles ausis, ilgas užpakalines galūnes ir ilgą uodegą. Laikosi medžiuose, bet vikriai šokuoja ir žeme kaip kengūra.

Šeimoje 3 gentys ir 20 rūšių:

*Euoticus*
* Smailanagis galagas (*Euoticus elegantulus*)
* *[[Euoticus pallidus]]*

*Galago*
* Aleno galagas (*Galago alleni*)
* *[[Galago cameronensis]]*
* Demidovo galagas (*Galago demidoff*)
* Gaboninis galagas (*Galago gabonensis*)
* Somalinis galagas (*Galago gallarum*)
* *[[Galago granti]]*
* *[[Galago matschiei]]*
* *[[Galago moholi]]*
* Malvainis galagas (*Galago nyasae*)
* *[[Galago orinus]]*
* *[[Galago rondoensis]]*
* Senegalinis galagas (*Galago senegalensis*)
* *[[Galago thomasi]]*
* Zanzibarinis galagas (*Galago zanzibaricus*)

*Otolemur*
* Storauodegis galagas (*Otolemur crassicaudatus*)
* *[[Otolemur garnettii]]*
* *[[Otolemur monteiri]]*
Laibapirštis

* Laibapirštis, arba ai-ai(*Daubentonia madagascariensis*)

**Laibapirštis** arba **ai-ai** (*Daubentonia madagascariensis*) – primatas (*Primates*), priklausantis monotipinei **laibapirštinių** (*Daubentoniidae*) šeimai. Paplitęs Madagaskare.

Tai – katės dydžio naktį aktyvus gyvūnas. Turi dideles ausis ir purią uodegą. Rankų pirštai labai ilgi, ypač plonas III pirštas. Aštriu nagu laibapirštis iš siaurų plyšių ištraukia vabzdžių vikšrus.
Rikiavimo algoritmas

**Rikiavimo algoritmas** – algoritmas, dėstantis duomenis tam tikra tvarka. Algoritmo darbas priklauso nuo duomenų tvarkos apibrėžimo, duomenų struktūros, rikiuojamų, atminties panaudojimo rikiavimui, duomenų pateikimo vienalaikiškumo, eiliškumo, kitų veiksnių.

Nuo pat kompiuterių mokslo pradžios rikiavimo uždaviniai susilaukė daug tyrimų, pavyzdžiui, burbulo rikiavimo algoritmas buvo analizuojamas nuo 1956 m.

## Skirstymas
Rikiavimo algoritmai gali būti skirstomi keliais būdais:
* Pagal naudojamą atmintį. Priklausomai nuo to, ar naudoja tik vidinę kompiuterio atmintį, ar jiems reikia ir išorinės, rikiavimo algoritmai skirstomi į **vidinio rikiavimo** ir '''išorinio rikiavimo'''. Taip pat algoritmus galima skirstyti ir pagal reikiamos atminties kiekį (nereikia visai; reikia tik rodyklėms; papildomai reikia tiek, kiek yra duomenų).
* Pagal stabilumą. **Stabilūs algoritmai** nekeičia lygių elementų tvarkos, o **nestabilūs algoritmai** to negarantuoja.
* Pagal sudėtingumą.

## Lygiagretieji algoritmai
Naudojant daugiaprocesorinį kompiuterį ar paskirstytą kompiuterių tinklą galima pasiekti ir dar geresnių rezultatų. Geriausiu atveju pasiekiamas sudėtingumas O ((log N)²).

## Rikiavimo algoritmų sudėtingumas
Dažnai greitam darbui su duomenimis būtina duomenis susirikiuoti, bet esant dideliems duomenų kiekiams labai svarbu ir paties **rikiavimo algoritmo sudėtingumas** – atlikimo greičio (arba tam tikrų, pasirinktų operacijų skaičiaus) priklausomybė nuo duomenų kiekio.

Algoritmų analizėje duomenų rikiavimo problema laikoma pačia svarbiausia, nes tai viena dažniausiai pasitaikančių operacijų programavime. Efektyvus rikiavimo algoritmo pasirinkimas gali turėti netgi lemiamą įtaką programos vykdymo spartai didėjant duomenų kiekiui.

### Algoritmų sudėtingumų lentelė

## Taip pat skaitykite
* Įvairūs rikiavimo algoritmai
* Išorinis rikiavimas
* Klasifikavimo algoritmai

## Šaltiniai
Rikiavimo algoritmų sudėtingumas

Dažnai greitam darbui su duomenimis būtina duomenis surikiuoti, bet esant dideliems duomenų kiekiams labai svarbu ir paties **rikiavimo algoritmo sudėtingumas** – atlikimo greičio priklausomybė nuo duomenų kiekio.

Duomenų rikiavimo uždavinys apibrėžiamas taip:

: *Turint N elementų seką (a<sub>1</sub>, a<sub>2</sub>, …, a<sub>N</sub>), reikia išdėstyti šiuos elementus taip, kad gautume naują N elementų seką (a<sub>1</sub>', a<sub>2</sub>', …, a<sub>N</sub>'), tenkinančią salygą a<sub>i</sub> <= a<sub>j</sub>, kai i<j.*

## Problematika
Algoritmų analizėje duomenų rikiavimo problema laikoma pačia svarbiausia, nes tai viena dažniausiai pasitaikančių operacijų programavime. Efektyvus rikiavimo algoritmo pasirinkimas gali turėti netgi lemiamą įtaką programos vykdymo spartai didėjant duomenų kiekiui.

Paprasčiausių rikiavimo algoritmų (išrinkimo rikiavimo algoritmas, įterpimo rikiavimo algoritmas, burbulo metodas) sudėtingumas yra kvadratinis (žymima *O*(*N*²). Dažnai greičiausiu laikomo greitojo rikiavimo (quicksort) algoritmo sudėtingumas daugeliu atveju yra O(N log N), tačiau rikiuojant beveik surikiuotus duomenis, šio algoritmo sudėtingumas siekia O(N²).

Algoritmo sudėtingumas svarbus tik esant dideliam duomenų kiekiui. Palyginimui pateikiama lentelė kaip skiriasi procesoriaus operacijų skaičius didėjant duomenų kiekiui, naudojant du skirtingus algoritmus – pirmasis naudoja 5&nbsp;N² operacijų, o antrasis – 20&nbsp;N&nbsp;log&nbsp;N.

Jei duomenų kiekis nedidelis, mums dažniausiai visiškai nesvarbu, kiek mikrosekundžių bus vykdomas rikiavimas, tačiau esant didesniems duomenų kiekiams šis skirtumas yra milžiniškas. Kita vertus, esant labai mažiems duomenų kiekiams efektyvesnis bus burbuliuko metodas. Taip pat algoritmų sudėtingumas priklauso nuo duomenų savybių. Pavyzdžiui, burbuliuko metodas bus daug greitesnis, jei bus bandoma rikiuoti surikiuotus duomenis – tada jo sudėtingumas yra O(n).

Dažniausiai matuojamas algoritmų sudėtingumas vidutiniu atveju, dažnai blogiausiu atveju ir tik kartais – geriausiu. Tas pats algoritmas, būdamas labai greitas geriausiu atveju, gali būti labai blogas vidutiniu ar blogiausiu atveju.

Pagrindiniai algoritmų kursuose pateikiami rikiavimo algoritmai ir jų sudėtingumas (vertinant palyginimo operacijų atžvilgiu):

## Algoritmų sudėtingumų lentelė

## Lygiagretieji algoritmai
Naudojant daugiaprocesorinį kompiuterį ar paskirstytą kompiuterių tinklą galima pasiekti ir dar geresnių rezultatų. Geriausiu atveju pasiekiamas sudėtingumas O((log N)²).
Indriniai

**Indriniai** (*Indriidae*) – primatų (*Primates*) šeima. Tai Madagaskare gyvenanti lemūrų atšaka. Išore labiau panašūs į beždžiones. Kojos gerokai ilgesnės už rankas, pėdų I pirštas labai didelis, atlenkiamas. Galva maža, apvali, veidas plikas. Patelės turi porą spenių ant krūtinės. Aktyvūs dieną. Minta lapais, vaisiais.

Paplitę Madagaskare.

Šeimoje trys gentys ir 19 rūšių:

* Indriai (*Indri*)
** Trumpauodegis indris (*Indri indri*)

* Vilnotieji indriai (*Avahi*)
** Rytinis vilnotasis indris (*Avahi laniger*)
** *[[Avahi cleesei]]*
** Vakarinis vilnotasis indris (*Avahi occidentalis*)
** Vienspalvis vilnotasis indris (*Avahi unicolor*)

* Sifakos (*Propithecus*)
** Diademinė sifaka (*Propithecus diadema*)
** Edvardso sifaka (*Propithecus edwardsi*)
** *[[Propithecus perrieri]]*
** Auksakuodė sifaka (*Propithecus tattersalli*)
** Kuoduotoji sifaka (*Propithecus verreauxi*)
** Kokverelio sifaka (*Propithecus coquereli*)
** Deckeno sifaka (*Propithecus deckenii*)

## Šaltiniai
Rekursija

**Rekursija** – funkcijos atkartojimas. Funkcija arba procedūra gali kreiptis į save pačią ir tuo pačiu atkartoti savo pačios veiksmus vėl nuo pradžios, tik su kitais parametrais. Šis atkartojimas vadinamas rekursija. Funkcijos kuriose yra kreipinių į jas pačias, vadinamos rekursinėmis.

## Rekursinis funkcijos apibrėžimas
Pavyzdžiui, faktorialą galima apibrėžti kaip sandaugą:

:  n!=\prod_{k=1}^n k \!

arba, rekursiniu būdu:

: 
n! = \left\{\begin{matrix} 1, & \mbox{jei }n\mbox{=0} \\ n \cdot (n-1)!, & \mbox{jei }n\ge\mbox{1} \end{matrix}\right.


Programavimo kalboje „Pascal“ tai užrašoma funcija, kurioje yra kreipinys į ją pačią:

```pascal
function faktorialas (n: integer): integer;
begin
   if n = 1 then faktorialas := 1
            else faktorialas := faktorialas(n -1)*n
end;
```


Panašiai, dvejeto kėlimą nurodytu laipsniu (2n) galima taip pat užrašyti rekursija:
: 
2^n = \left\{\begin{matrix} 1, & \mbox{jei }n\mbox{ = 0} \\ 2 \cdot 2^{n - 1}, & \mbox{jei }n\ge\mbox{1} \end{matrix}\right.


## „Laipiojimo po medį“ uždaviniai
Rekursija gerai tinka įvairiems „laipiojimo po medį“ algoritmas, kuomet kiekviename žingsnyje bandomi įvairūs variantai, kiekvienam variantui rekursiniu būdu kreipiantis į sprendimo ieškančią funkciją. Ši funkcija grąžina arba „sprendimas rastas“ arba „sprendimas nerastas“. Šiuo atveju rekursinėje funkcijoje paprastai būna keletas kreipinių į save pačią, po vieną kiekvienam bandomam kelio tęsiniui.

Sužinojus jog nueita klaidingu keliu (galimų tolimesnių žingsnių nebėra, o sprendimas irgi nerastas), daromas tiktai vienas žingsnis atgal ir iš čia vėl bandome eiti kitaip. Jei visi variantai jau mėginti, žengiamas dar vienas žingsnis atgal ir t. t., kol pasiekiamas taškas, iš kurio veda bent vienas dar neišbandytas kelias. Jei taip galop sugrįžtama į pradinę uždavinio padėtį, sprendimo nėra.

Įprastiniai tokio tip uždaviniai yra kelio paieška labirinte, lentos apėjimas šachmatų žirgu, šachmatų figūrų išdėstymas lentoje taip, kad būtų tenkinamos tam tikros sąlygos kiti uždaviniai, kurie dėl sprendimo paieškos sudėtingumo dažnai pateikiami kaip galvosūkiai.

## Rekursija ir ciklas
Bet kokiai programai užrašyti pakanka trijų valdymo struktūrų: sakinių sekos, sąlyginio sakinio ir ciklo. Tačiau galimas ir kitas trejetas: sakinių seka, sąlyginis sakinys ir rekursiją. Kadangi rekursija yra abstraktesnė už ciklą, ją labiau mėgsta teoretikai. Ciklus labiau vertina praktikai, nes juose konkrečiau nurodoma veiksmų atlikimo tvarka. Programos su ciklais yra ekonomiškesnės negu tuos pačius veiksmus aprašančios rekursinės programos, nes kiekvieną kartą funkcijai kreipiantis į save pačią tenka ir vėl išskirti atmintį ten esantiems kintamiesiems bei perduodamiems parametrams. Ciklo pakartojimui papildoma atmintis nebūtina.

Teoriškai kiekvieną rekursiją galima pakeisti ciklu, ir atvirkščiai.

## Šaltiniai
Stabilus rikiavimo algoritmas

Duomenų **[[rikiavimo algoritmas]]** vadinamas **stabiliu**, jei jis išsaugo santykines lygių elementų vietas vienas kito atžvilgiu.

Tarkime, turime duomenis

ir norime juos surikiuoti pagal gimimo metus mažėjančia tvarka. Rezultatas gali būti dvejopas:

ir

Abu variantai yra teisingi, tačiau antruoju atveju *Petras* ir *Martynas* sukeisti vietomis.
Stabilus rikiavimo algoritmas mums garantuotų pirmą atsakymo variantą, o nestabilus to negarantuotų.

## Šaltiniai
Loriniai

*5 gentys, žr. tekstą

**Loriniai** (*Loridae*, *Lorisidae*) – primatų (*Primates*) šeima.

Naktinės pusbeždžionės. Jų veidinė dalis trumpa, akys didelės, žiūri į priekį. Nuo lemūrų skiriasi kai kuriais kaukolės ir klausos aparato bruožais. Tai lėti trumpauodegiai laipiotojai.

Minta vabzdžiais, vaisiais.

Paplitę Pietų Azijoje ir tropinėje Afrikoje. 

Šeimoje 9 rūšys, priklausančios 5 gentims:
*Auksinis potas (*Arctocebus calabarensis*) 
**[[Arctocebus aureus]]* 
*Paprastasis potas (*Perodicticus potto*) 
**[[Pseudopotto martini]]* 
*Lieknasis loris (*Loris tardigradus*)  
**[[Loris lydekkerianus]]* 
*Lėtasis loris (*Nycticebus*).
Gibonai

**Gibonai** (*Hylobatidae*) – Pietų Azijos, medžiuose gyvenančių primatų (*Primates*) šeima. Nedidelės, lieknu liemeniu ilgarankės beždžionės, turinčios mažas sėdimąsias trynes. Kūno masė – 4-8 kg. Stovėdami gibonai rankomis beveik siekia žemę. Labai vikrūs laipiotojai, kabinasi už medžių šakų tik rankomis. Įsisiūbavę toli nušoka. Žeme juda dviem kojomis, o rankomis palaiko tik pusiausvyrą.

Šeima padalinta į keturias gentis atsižvelgiant į chromosomų skaičių: *[[Hylobates]]* (44), *[[Hoolock]]* (38), *[[Nomascus]]* (52) ir *[[Symphalangus]]* (50).

## Gentys
* Gibonai (*Hylobates*)
** Juodarankis gibonas (*Hylobates agilis*)
** Mažasis gibonas (*Hylobates klossii*)
** Baltarankis gibonas (*Hylobates lar*)
** Sidabrinis gibonas (*Hylobates moloch*)
** *[[Hylobates muelleri]]*
** Kampučinis gibonas (*Hylobates pileatus*)

* *[[Hoolock]]*
** Hulokas (*Hoolock hoolock*)
** *[[Hoolock leuconedys]]*

* *[[Nomascus]]*
** Juodasis gibonas (*Nomascus concolor*)
** *[[Nomascus gabriellae]]*
** Baltaskruostis gibonas (*Nomascus leucogenys*)
** *[[Nomascus nasutus]]

* *Symphalangus*
** [[Siamangas]] (*Symphalangus syndactylus'')

## Nuorodos
Skeneris (prietaisas)

**Skeneris** – įvesties įrenginys, skaitantis vaizdą skenavimo būdu nuo paviršiaus (pvz., popieriaus lapo) arba iš fotografinės juostelės ir perkeliantis jį į kompiuterį. Naudingas perkeliant informaciją iš spausdintų leidinių ar ranka pieštų/rašytų tekstų ir paveikslų į internetą arba persiųsti tokią informaciją pasinaudojant šia terpe, taip pat siekiant ilgesniam laikui išsaugoti tam tikrą istorinę medžiagą. Naudojamas ir klastojant pinigus bei dokumentus, retušuojant nuotraukas.

Šiuo metu naudojami kelių tipų skeneriai: plokštieji, rankiniai ir specializuoti.

## Šaltiniai
Skeneris

**Skeneriu** gali būti vadinami šie prietaisai:
* Radijo skeneris – radijo signalų paieškos prietaisas
* Skeneris – dvimačio vaizdo suskaitmeninimo prietaisas, plačiąja prasme vadinamas **skaitytuvu**.
** 3D skaitytuvas – trimačio daikto formos suskaitmeninimo prietaisas
* Kompiuterio portų skeneris
MC

**MC** santrumpa turi keletą reikšmių:
* Audiokasetė;
* Monako – ISO 3166-1 standartu apibrėžtas šalies dviejų raidžių kodas;
* ISO 3166-2:MC – ISO 3166-2 standarto sudėtinė dalis apibrėžianti Monako padalijimą į regionus.
* Jang Min Chul, profesionalaus Starcraft 2 žaidėjo, pseudonimas.

Sutrumpinimai:
* Midnight Commander;
* Motorcycle club;
* Molten Core – World of Warcraft kompiuterinio MMORPG žaidimo sunkiausia teritorija.
* Minecraft – kompiuterinis žaidimas.
CD

**CD** gali reikšti:

* Kompaktinė plokštelė () – optinis diskas informacijai skaitmenine forma įrašyti, saugoti ir platinti;
* Kongo Demokratinės Respublikos – ISO 3166-1 standartu apibrėžtas šalies dviejų raidžių kodas;
* ISO 3166-2:CD – ISO 3166-2 standarto sudėtinė dalis apibrėžianti Kongo Demokratinės Respublikos padalijimą į regionus;
* Diplomatinis korpusas () – diplomatinio personalo visuma;
* Ląstelės diferenciacijos klasteris, CD: ląstelės paviršiaus žymuo (), pagal kurį imunologiniais metodais ląsteles galima atskirti vieną nuo kitos.

**Cd** gali reikšti:
* Kadmio kodas.

**cd** gali reikšti:
* cd – kompiuterinė komanda, skirta pakeisti esamą katalogą į kitą.
Maple

**Maple** – daugiaplatformis Waterloo Maple Software programinis produktas matematiniams skaičiavimams. 

Maple pradėta kurti apie 1980 metus Waterloo universitete kaip mokslinis projektas,  vėliau (1984 m) komercializuotas. 2009 metais Maple ir Maplesoft firmas nusipirko japonų kompanija Cybernet Systems.   

## Galimybės

Maple turi labai gerą (vieną geriausių) sistemą įvairioms paprastoms bei diferencialinėms lygtims, jų sistemoms analitiškai spręsti, bei atlikti veiksmus su matricomis. Maple taip pat turi galimybes funkcijų grafikams bei kitai grafinei informacijai pateikti, tame tarpe galima kurti animacijas. Aritmetiniai apskaičiavimai gali būti vykdomi bet kokiu norimu tikslumu (gali būti šimtai ar tūkstančiai ženklų po kablelio). Tačiau tiek didelio, tiek ir mažesnio tikslumo aritmetiniai skaičiavimai Maple vykdomi sąlyginai lėčiau ir tai nėra stiprioji šio paketo pusė.

Skirtingai nuo MathCad, kuris riboja sukurtų algoritmų perkėlimo galimybes, Maple galima užrašyti bei perskaityti lygtis ir „gryno teksto“ forma, kuri panaši į FORTRAN.

## Kodo generavimas
Iš gautų sprendinių prireikus generuojamas C ar FORTRAN kodas, kurį lengva pritaikyti ir C++ bei Java programose. Skirtingai nuo MATLAB ir MathCad, kurie patys siūlo skaitmeninio sprendimo galimybes, Maple prireikus yra geras įrankis kuriant tradicine programavimo kalba parašytą skaitmeninio užduoties sprendimo programą. Tokie sugeneruoti fragmentai naudingi ir tada, jei kuriama programa bus vykdoma vienu metu daugeliu procesorių superkompiuteryje, arba jei sprendimo algoritmas, jo duomenų struktūros yra tokios, jog ir naudojant „palengvinto programavimo“ paketus programa neužrašoma pastebimai paprasčiau. Šis metodas efektyvus dirbant su matricomis, nes šiuo atveju glaustai užrašomas matricas turintis reiškinys „išskleidžiamas“ į matricų bibliotekos nenaudojantį kodą bei neretai taip pat randami analitiniai matricų inversijos ir kiti sprendiniai. Maple sugeneruotas kodas naudojamas ir taikomosiose, galutiniam vartotojui skirtose programose.

Skaitmeninio sprendimo gali ir neprireikti, jei Maple randa analitinį sprendinį.

## Vartotojo sąsaja
Maple komandų sistema savo sudėtingumu prilygsta eilinei programavimo kalbai ir jai gerai išmokti reikia maždaug tiek pat laiko. Tačiau kadangi šį paketą neretai naudoja jau programuoti mokantys žmonės, tai dideliu trūkumu nelaikoma.

## Komandos pavyzdys
Komanda sprendžianti antros eilės diferencialinę lygtį \frac{d^2y}{dx^2}(x) - 3 y(x) = x su pradinėmis sąlygomis y(0)=1, y'(0)=2:

`
dsolve( {diff(y(x),x,x) – 3*y(x) = x, y(0)=1, D(y)(0)=2}, y(x) );
`

## Šaltiniai
Mathematica

**Mathematica** – komercinis programinės įrangos paketas, sukurtas S. Volframo. Paketą prižiūri ir vysto jo įsteigta „Wolfram Research“ firma. Pirmoji „Mathematica“ versija pasirodė 1988 m. Tai vienas dažniausiai naudojamų matematikos-gamtos mokslų programų paketų.

„Mathematica“ yra daugiaplatformė programinė įranga, veikianti Linux, Apple Macintosh, MS-DOS, NeXT, OS/2, Unix, VMS ir Windows sistemose. Ji skirta matematiniams skaičiavimams atlikti, turinti puikias algebros uždavinių sprendimo ir analizės (taip pat grafinės) galimybes. Ypač gerų rezultatų programa pasiekia atlikdama simbolines algebros operacijas, pavyzdžiui, prastindama trupmenas, integruodama ir diferencijuodama.

## Šaltiniai
Kabiauodegės beždžionės

* 6 gentys, žr. tekstą

**Kabiauodegės beždžionės** (*Cebidae*) – primatų (*Primates*) šeima. Vidutinio didumo, dažniausiai su ilga ir kibia uodega. Uodegos apatinė pusė yra plika, šiurkšti. Turi 36 dantis.

Šeimoje 6 gentys ir 53 rūšys:
* Marmozetės (*Callithrix*). Pav.
* Tamarinai (*Saguinus*)
* Liūtbeždžionės (*Leontopithecus*)
* Geldo marmozetės (*Callimico*)
* Kapucinai (*Cebus*)
* Saimiriai (*Saimiri*)

## Paplitimas ir buveinė
Paplitusi Amerikos žemyne – nuo Centrinės Amerikos (Hondūro) per Amazonės regioną iki centrinės Bolivijos ir pietryčių Brazilijos. Buveinę sudaro įvairių tipų miškai.

## Išvaizda
Kūno ilgis 25–55 cm. Uodegos ilgis dažnai lygus kūno ilgiui. Marmozetės sveria 0,7–1,1 kg, kapucinai 2–4 kg. Kailis trumpas, tankus, dažniausiai juodas, rudas arba pilkas, bet būdingi ir ryškūs spalvų kontrastai. Priešingai nei pas koatas, uodega plaukuota. Rankų ir kojų pirštai su nagais.

## Elgsena
Daugiausia minta vaisiais ir vabzdžiais. Gyvena grupėmis medžiuose. Patelių nėštumo laikotarpis trunka 3–4 mėnesius. Atsiveda 1–2 jauniklius.

## Šaltiniai
MATLAB

**MATLAB** (iš žodžių *MATrix LABoratory*) – daugiaplatformė MathWorks programinė įranga, skirta įvairių mokslo šakų problemoms spręsti, ypač matematinėms. Kaip galima spręsti iš pavadinimo, turi puikias galimybes manipuliacijoms su matricomis – būtent toks buvo pirminis šios programos tikslas. Dabar tai didžiulis galingas paketas, turintis savitą lengvai perprantamą programavimo kalbą.

Nors simbolinėms matematinėms manipuliacijoms geriau tinka Maple ir Mathematica produktai, su MathCad pradedantis vartotojas gali greičiau gauti pirmuosius rezultatus, MATLAB kaip programavimo kalba turi didesnį lankstumą, kuris naudingas įvairiems fizikos, biologijos bei kitiems matematiniams modeliams kurti ir tirti. Svarbus MATLAB trūkumas (palyginus su tradicinėmis programavimo kalbomis) yra reikalavimas visiems naudojantiems turėti įkeltas mokamas MATLAB bei visų reikalingų jo papildomų modulių kopijas. Tradicinės programavimo kalbos šiuo metu turi atviro kodo ar nemokamus kompiliatorius bei pasiekia didesnį vykdymo greitį, tačiau programavimas jomis ilgiau užtrunka. Bioinformatikiniuose tyrimuose MATLAB neretai naudojamas kaip „žvalgybinis“ paketas: pasiteisinę matematiniai modeliai vėliau perrašomi C (neretai generuojant žymias kodo dalis su Maple) lygiagrečiam vykdymui superkompiuteriuose.

## Šaltiniai

## Nuorodos
* Matlab aprašymas gamintojo puslapyje
Mumbajus

**Mumbajus** (, ), anksčiau – **Bombėjus** () – miestas Indijoje, vienas iš didžiausių pasaulio miestų. Maharaštros valstijos sostinė, vienas pagrindinių Indijos ekonominių centrų. Išsidėstęs vidurio vakarų Indijoje, Salsetės (*Salsette*) saloje Arabijos jūroje – tai didelis uostas, tarptautinis oro uostas. 

Stipriai išvystyta medvilnės pramonė, mašinų gamyba, metalo apdirbimas, naftos, chemijos, lengvoji pramonė, medžio apdirbimas, kino pramonė. Yra universitetas. Netoli nuo Mumbajaus yra Tarapuro atominė jėgainė. Mumbajaus aglomeracijoje, žemyninėje dalyje įsikūręs Navi Mumbajus, pradėtas statyti nuo 1972 m.

= Istorija =
Miestas susiformavo ant septynių salų. Pirmieji čia pasirodę europiečiai buvo portugalai (XVI a.), vėliau perėjo Britų Ost Indijos kompanijai, kuri 1687 m. savo sostinę perkėlė iš Surato į Bombėjų. XX a. viduryje vyko kovos tarp indų ir britų armijos dėl nepriklausomybės. 1995 metais atėjus į valstijos valdžią dešiniajai „Šivos kariaunos“ partijai, kuri laikosi pozicijos, kad kolonijiniai pavadinimai turi būti pakeisti, Bombėjus pervadintas Mumbajumi 1995 metais – marathų kalba.

## Taip pat skaitykite
* 2006 m. Mumbajaus traukinių sprogimai

## Šaltiniai
MathCad

**MathCAD** – MathSoft programa, skirta matematiniams skaičiavimams atlikti. Ši programa panaši į skaičiuoklę, turi intuityvią vartotojui draugišką sąsają. Jos galimybės apima įvairias matematikos šakas: kombinatoriką, tikimybių teoriją, algebrą, geometriją ir t. t.

Palyginus su MATLAB ir Maple, MathCAD pasižymi lengviau išmokstama ir paprasčiau naudojama vartotojo sąsaja, todėl pirmieji žingsniai būna itin lengvi. Tačiau kuriant sudėtingesnius modelius (bent jau biologijoje) gana greitai ši patogi sąsaja nebepadeda: sudėtingus, realius mokslo uždavinius spręsti skirtos sistemos ne paprastesnės kaip MATLAB ar net tradicinės programavimo kalbos. Paketas turi ir programavimo galimybes, tačiau vartotojo programų darbo sparta ribota, nes tai yra interpretuojanti sistema. Funkcijas MathCad galima rašyti ir C (DLL bibliotekos forma), tačiau paprastai darbo grupė, ėmusi programuoti C pastebi, jog paprasčiau šia kalba užprogramuoti visą užduotį, išskyrus nebent rezultatų vizualizaciją.

Daug geriau MatCAD pasiteisina tradicinėmis kalbomis sukurtų modelių rezultatų vizualizavimui, kurį lengva derinti su baigiamąja statistine analize ir kitomis panašiomis operacijomis. Šiuo atveju patys modeliai gali būti vykdomi ir superkompiuteriuose, naudojant lygiagretų programavimą (su MathCAD tai nėra galima). Draugiška sąsaja šiuo atveju naudojama greitai keisti informacijos pateikimo būdus. Tokiu būdu efektyviai išvengiama daug darbo reikalaujančio grafikos programavimo, kuris biologui ar fizikui didelės fundamentalios mokslinės vertės neturi.

MathCad neblogai tinka ir statistinei duomenų analizei, jei ji yra bent kiek sudėtingesnė.

## Istorija
2006 m. balandžio mėn. „Mathcad“ nupirko „Parametric Technology“.

## Senesnių Mathcad versijų ekrano nuotraukos

Image:Mathcad31.png|Mathcad 3.1 (1992)
Image:historical_MC13.png|Mathcad 13.0
Image:historical_MC15.jpg|Mathcad 15.0
Image:historical_MCPrime1.png|Mathcad Prime 1.0
Image:top_right_Prime_screengrab.png|Mathcad Prime 1.0 working session


## Šaltiniai
Elektroninė skaičiuoklė

**Elektroninės skaičiuoklės** () – tai taikomosios programos, leidžiančios kurti elektronines lenteles ir atlikti įvairaus sudėtingumo skaičiavimus. Šios lentelės sudarytos iš ląstelių (), kurių adresai apibrėžiami stulpelių ir eilučių pavadinimų pora. Eilutės dažniausiai numeruojamos natūraliaisiais skaičiais, o stulpeliai žymimi raidėmis. Viršutinės kairiosios ląstelės adresas nusakomas taip: A1. Įvairiose elektroninės lentelės vietose į ląsteles galima įrašyti pastovias reikšmes arba formules: formulėse naudojami aritmetiniai ar loginiai operatoriai, konstantos, funkcijos ar kitų ląstelių adresai, pavyzdžiui, *=A1²+SUM(A2:B3)*.

Elektroninės skaičiuoklės suteikia galimybę duomenis pavaizduoti grafiškai ir įvairiai formatuoti elektronines lenteles, eksportuoti duomenis.

Elektroninės skaičiuoklės leidžia viename faile talpinti daug elektroninių lentelių. Jos taip pat turi galimybę importuoti įvairaus formato duomenis (pavyzdžiui, iš tekstinių failų arba duomenų bazių) ir pačios kai kuriais atžvilgiais panašios į duomenų bazes.

## Programinės įrangos paketai, turintys elektroninę skaičiuoklę

* LibreOffice
* Corel WordPerfect Office
* Microsoft Office
Raiso teorema

; Raiso teorema: bet kuri netriviali apskaičiuojamų funkcijų savybė yra algoritmiškai neišsprendžiama.

Turima galvoje, kad nėra vieno algoritmo, kuris, turėdamas funkcijos ar algoritmo aprašą, nustatytų to algoritmos netrivialią savybę, t. y. tokią savybę, kurią vienos funkcijos ar algoritmai turi, o kiti – ne. Tokių savybių pavyzdžiai gali būti funkcijos periodiškumas, lyginumas ar nelyginumas. Kitas pavyzdys toks: turint dviejų algoritmų aprašus bendru atveju neįmanoma nustatyti, ar jie apskaičiuoja tą pačią funkciją.

Raiso teoremą 1953 m. paskelbė amerikietis matematikas ir logikas Henris Gordonas Raisas (*Henry Gordon Rice*).

## Pastabos
Jei neegzistuoja algoritmas, išsprendžiantis problemą bendru atveju, tai visiškai nereiškia, kad neegzistuoja algoritmas, išsprendžiantis tą pačią problemą daliniu atveju.

## Šaltiniai
Amžinasis variklis

**Amžinasis variklis** () – bet koks mechanizmas ar sistema, kuri gali nuolat (amžinai) gaminti daugiau energijos nei sunaudoja, taip neribotą laiką tiekdama energiją. Energijos tvermės dėsnis, pagal kurį energija negali būti sukuriama ar sunaikinama, reiškia, kad amžinasis variklis yra neįmanomas.

## Amžinojo variklio sukūrimo galimybės
Egzistuoja keletas teorinės fizikos sričių, kurios numato galimybę egzistuoti amžinajam varikliui:

### Pirmojo tipo amžinieji varikliai
Tai varikliai, pažeidžiantys energijos tvermės dėsnį, teigiantį, kad energija negali atsirasti iš niekur, kaip ir negali dingti. Šiuolaikinė fizika numato, kad vakuumas (erdvė) turi tam tikrą energijos kiekį, kuris skirtingose Visatos vietose, tam tikromis sąlygomis, galbūt gali skirtis. Šį energijos kiekį nusako kosmologinė konstanta. Jei būtų įmanoma atrasti dvi Visatos vietas, kur kosmologinė konstanta skiriasi, ir tarp jų energiją perdavinėti su praradimais, mažesniais, nei kosmologinės konstantos skirtumai, būtų įmanoma sukonstruoti amžinąjį variklį, kuris energiją gamintų „iš niekur“. Panaši situacija būtų galima ir atradus kitą (paralelinę) Visatą, kur kosmologinės konstantos dydis yra kitoks.

### Antrojo tipo amžinieji varikliai
Tai varikliai, pažeidžiantys antrąjį termodinamikos dėsnį, teigiantį, kad sistemos entropija gali tik didėti arba likti pastovi. Egzistuoja keletas teorinių prieštaravimų šiam dėsniui, žinomiausias iš jų teigia, kad sistemą kaitaliojant įvairiais atsitiktiniais būdais, anksčiau ar vėliau ji iš maksimalios entropijos pereis į minimalią. Geriausiai žinomas teorinis eksperimentas, prieštaraujantis antrajam termodinamikos dėsniui, yra Maxwell'o demonas: tarp dviejų indų, užpildytų dujomis, yra maža skylutė su durelėmis, kurias valdo demonas. Į vieną indą jis praleidžia tik karštas, greitai judančias molekules, o į kitą indą – tik šaltas, lėtai judančias. Ilgainiui viename inde turėtų likti tik labai karštos dujos, o kitame – tik labai šaltos. Maxwell'o demonui prieštaraujantys mokslininkai teigia, kad karštų ir šaltų molekulių identifikavimui reikia vykdyti informacijos apdirbimą, kuriam sunaudojama energijos daugiau, nei gaunama, rūšiuojant molekules. Kol kas nėra aišku, ar įmanoma padaryti informacijos apdirbimo įrenginį, kuris šiuo atveju energijos naudotų mažiau, nei pagamintų, rūšiuodamas karštas ir šaltas molekules. Sukūrus tokį įrenginį, būtų realizuotas antrojo tipo amžinasis variklis, mažinantis entropiją. Kai kada su tokiais varikliais siejami šilumos siurbliai.
Gorilos

* Lygumų gorila (*Gorilla gorilla*)
* Kalnų gorila (*Gorilla beringei*)

**Gorilos** (*Gorilla*) – hominidų (*Hominidae*) šeimos primatų gentis paplitusi centrinės Afrikos miškuose. Ši gentis dalinama į dvi rūšis – kalnų ir lygumų gorilas. Tai yra didžiausi dabar Žemėje gyvenantys primatai. Gorilų DNR yra labai panašus į žmogaus, įvairiais skaičiavimais šis rodiklis siekia 90-95 %. Gorilos yra trečias artimiausias žmogaus giminaitis po šimpanzių ir mažųjų šimpanzių.

Natūraliai gorilos gyvena tropikų ir subtropikų Afrikos miškuose. Dalis jų gyvena ir aukštikalnėse, pvz., 2-4 km aukštyje Virungos kalnuose.

Šių gyvūnų pavadinimas kildinamas nuo Hano Jūrininko istorijų laikų (V amžius pr. m. e.). Per keliones vakariniais Afrikos krantais ties dabartine Siera Leone jis su savo komanda išvydo „laukinius žmones, kurių didžiąją dalį sudarė moterys, šie žmonės buvo visiškai plaukuoti, tad komandos nariai juos pavadino „Gorillae“. Vėliau šiuo terminu buvo pavadinta visa rūšis, nors nėra aišku, ar šie padarai tikrai buvo gorilos, kitos beždžionės ar net žmonės. Pats terminas iš graikų kalbos *Γόριλλαι * verčiamas kaip „plaukuotųjų moterų gentis“.

Įprastai gorilos gyvena 35-40 metų, zoologijos soduose – 50 ir daugiau metų. Kolumbo zoologijos sode gyveno seniausia žinoma gorila Colo – 2015 m. gruodžio 22 d. jai suėjo 59 metai. Mirė 2017 m. sausio 17 d. miegodama, sulaukusi 60 metų.

## Šaltiniai
Lygumų gorila

**Lygumų gorila** (*Gorilla gorilla*) – hominidų (*Hominidae*) šeimos gorilų (*Gorilla*) genties rūšis. Gyvena Gabone, Kamerūne, Konge.
Kalnų gorila

**Kalnų gorila** (*Gorilla beringei*) – hominidų (*Hominidae*) šeimos gorilų (*Gorilla*) genties rūšis.

Kalnų gorilą europiečiai aptiko 1901 m. miškinguose kalnuose, belgų Kongo rytuose (Afrika). 1903 m. vokiečių zoologas rūšį pavadino kapitono Beringo garbei, kuris atvežė gorilą iš Kivu ežero apylinkių. Gorila užauga iki 2 metrų ūgio, suaugęs patinas gali žengti iki 2,7 m žingsniu, krūtinės apimtis 1,7 metro, bicepsų apimtis 65 cm. Kalnų gorila gali sverti iki 200–250 kg.
Orangutanai

**Orangutanai** (*Pongo*, ) – hominidų (*Hominidae*) šeimos primatų (*Primates*) būrio gentis. 

## Paplitimas
Savaime laisvėje gyvena Borneo ir Sumatros salų drėgnuose atogražų miškuose. Anksčiau, Pleistoceono epochoje, jų paplitimo arealas buvo gerokai platesnis, dar gyveno pietryčių Kinijoje, Indokinijos pusiasalyje, Javos saloje. 

## Orangutanų genties rūšys ir porūšiai
**Išlikusios 3 rūšys ir porūšiai: **
* Borneo orangutanas (*Pongo pygmaeus*); Išskiriami į tris porūšius. 
** Šiaurės rytų Borneo orangutanas (*Pongo pygmaeus morio*)
** Šiaurės vakarų Borneo orangutanas (*Pongo pygmaeus pygmaeus*)
** Vidurio Borneo orangutanas (*Pongo pygmaeus wurmbii*)
* Sumatrinis orangutanas (*Pongo abelii*)
* Tapanulio orangutanas (*Pongo tapanuliensis*); 2017 m. identifikuota kaip atskira rūšis.
**Išnykusios rūšys:**
* *[[Pongo devosi]]*; Pagal Kinijoje ir Vietname rastas fosilijas iš vėlyvojo pleistoceno epochos.
* *[[Pongo duboisi]]*; Pagal Sumatroje rastas fosilijas iš vėlyvojo pleistoceno.
* Vietnaminis orangutanas (*Pongo hooijeri*) †. Išnykusi rūšis. Pleistoceno epochoje gyvenusi dabartiniame Vietname.
* *[[Pongo javensis]]*; Pagal Javoje rastas fosilijas iš vėlyvojo pleistoceno.
* *[[Pongo palaeosumatrensis]]*; Pagal Sumatroje rastas fosilijas iš vėlyvojo pleistoceno.
* *[[Pongo weidenreichi]]*; Pagal Kinijoje rastas fosilijas iš ankstyvojo ir viduriniojo pleistoceno, bei Vietnamo fosilijas iš viduriniojo pleistoceno.

## Apibūdinimas
Turi ilgas rankas, rausvą ar kartais rusvą kailį. 

## Mityba
Orangutanai daugiausia minta medžių lapija, šakelėmis, pasmaguriauja paukščių kiaušiniais, bet pagrindinę jų maisto dalį sudaro vaisiai. Tapanulio orangutanų mityba gana skirtinga, kadangi minta įv. vikšrais ir kankorėžiais. 

## Orangutanų moksliniai tyrinėjimai
Viena žinomiausių orangutanus tiriančių mokslininkų – lietuvių kilmės primatologė, antropologė Birutė Galdikas (*Biruté Galdikas*).

## Išnykimo grėsmė
Visoms išlikusioms orangutanų rūšims gresia išnykimas dėl žmonių naikinamų miškų, taip pat dėl nelegalios prekybos naujagimiais orangutanais. 
Anot Tarptautinės raudonosios knygos, 2016 m. pasaulyje laisvėje gyveno apie 100 000 orangutanų, o 1973 m. jų buvo apie 288 500. Bet jeigu ir toliau bus medžiojami ir kertami Borneo ir Sumatros miškai ir vietoj jų plečiamos palmių aliejaus plantacijos, manoma kad 2025 m. otangutanų gali sumažėti iki 47 000 individų. 

## Pavadinimo kilmė
Žodis orangutanas kilęs iš malajų kalbos žodžių *orang hutan*, reiškiančių „miško žmogus“.

## Šaltiniai

## Nuorodos
* youtube.com / Watch Orangutans Build Umbrellas, "Kiss-Squeak," and More | National Geographic; *[[Anglų kalba|Anglų k.]]*
* youtube.com / Orangutan - Man Of The Forest, *anglų k.*
* panda.org / Orang-utans, *anglų k.*